stanford-oval/wikipedia huggingface dataset:
Jason Hervey
Aiempi elämä ja näytteleminen

Hervey syntyi Los Angelesissa. Hänen vanhempansa olivat kykyjenetsijä Marsha ja vähittäismyyjä Alan Hervey. Aikaisella urallaan Herveyllä oli pieniä rooleja elokuvissa. Näihin lukeutuivat Paluu tulevaisuuteen, Pee-ween suuri seikkailu (Pee-Wee's Big Adventure) ja Jurtit II (Meatballs Part II). Hän myös vieraili televisiosarjassa Diff'rent Strokes. Hänen läpimurtonsa oli draamasarjassa Kesä 68 Fred Savagen hahmon isoveljenä.
Herveyn rooli sarjassa johti myöhemmin vierailuun animaatioshow Justice League Unlimitedissa. Hän esiintyi Savagen kanssa jaksossa "Hawk and Dove", jossa hän oli nuoremman Don Hall -veljen ääni.
Hervey oli Eddie McDowdin ääni Nickelodeonin hittisarja 100 Deeds for Eddie McDowdissa kaudella kaksi. Hän esiintyi myös lyhyesti vuoden 1993 seikkailupelissä Return to Zork peikkokuninkaana.
Tosi-tv-sarjat

Hervey esiintyi Hurjat Hoganit -sarjan jaksossa Eric Bischoffin kanssa. Hän esiintyi myös muutamassa Scott Baio Is 45... And Single -jaksossa, ja vuonna 2002 hän esiintyi lyhyesti I Love the '80s -spesiaalissa.
Aiheesta muualla

Bischoff-Hervey Entertainment (Arkistoitu – Internet Archive) – Herveyn tuotantoyhtiön viralliset sivut
Janne Kallioniemi

| Janne Kallioniemi> Henkilötiedot |
| --- | --- |
Syntynyt: 1973 Tampere
Ammatti:  näyttelijä
Näyttelijä
Aktiivisena:  1999–
Merkittävät roolit:  Mozart (Amadeus)
Palkinnot
 Iivari-patsas 2005 
Aiheesta muualla
Elonet
Janne Kallioniemi (s. 1973) on suomalainen näyttelijä. 1990-luvulla taiteellisen uransa aloittanut Kallioniemi on näytellyt pääosin Lahden kaupunginteatterissa ja Tampereen Työväen Teatterissa.
Ura

Kallioniemi valmistui teatteritaiteen maisteriksi vuonna 1999. Hänellä oli kiinnitys Lahden kaupunginteatteriin 1999–2000 ja 2001–2005. Vuonna 2006 hänet kiinnitettiin Tampereen Työväen Teatteriin. Kuten niin monet tamperelaisnäyttelijät, Kallioniemi on näytellyt myös Pyynikin kesäteatterin tuotannoissa.
Kallioniemellä on ollut roolitehtäviä muun muassa William Shakespearen tragedioissa ja komedioissa, Nikolai Gogolin Reviisorissa, puhenäytelmäksi sovitetussa Carmenissa ja suomalaisessa klassikossa Seitsemän veljestä, jossa hänellä näytteli Lauria. Arthur Millerin palkitussa draamassa Kauppamatkustajan kuolema Kallioniemi teki Harold "Happy" Lomanin roolin. Kaudella 2004–2005 Lahden kaupunginteatterin Juhani-näyttämöllä esitettiin Peter Shafferin draama Amadeus, jossa Kallioniemi näytteli nimiosan. Hänet palkittiin Iivari-patsaalla merkittävästä roolityöstä. Amadeuksen ohjasi Maarit Pyökäri ja Antonio Salierin roolin näytteli Mikko Jurkka. Näytelmä sai yli 13 000 katsojaa.
Kallioniemi on näytellyt myös television menestyssarjoista tehdyissä näyttämösovituksissa, kuten Reinikainen ja Puhtaat valkeat lakanat.
Kallioniemellä on ollut muutamia sivurooleja suomalaisissa elokuva- ja televisiotuotannoissa, kuten luutnantti elokuvassa Tali-Ihantala 1944 (2007) ja ravintoloitsija elokuvassa Aikuisten poika (2014). Filmografiasta erottuu myös kolme lyhyttä fiktioelokuvaa vuodelta 1998: Maalaispoika, Etsivä ja Unelmat ja huokaukset. Kallioniemen myöhemmistä televisiorooleista mainittakoon Saskan osa suosikkisarjassa Kotikatu (2004–2005) ja valmentajan osa sarjassa Suden hetki (2019).
Valikoitu rooliluettelo > Lahden kaupunginteatteri

| --- | --- |
 Venka (Kotiin, 1999)  Steve Hubbel ym. (Viettelyksen vaunu, 2000)  Lauri (Seitsemän veljestä, 2002)  Laertes (Hamlet, 2003) :  Wolfgang Amadeus Mozart (Amadeus, 2004)  Mimithos (Zorbas, 2004)  Uuno Lylykorpi (Lemmenlatu, 2005)
Valikoitu rooliluettelo > Tampereen Työväen Teatteri

| --- | --- |
 Galinette (Rakkauden lähde, 2006)  Happy (Kauppamatkustajan kuolema, 2006)  Lorenzo (Venetsian kauppias, 2006)  Lassi Lohi (Suuri sinivalkoinen juoksija, 2007)  Kasmir Jämsen (Patukkaooppera, 2007)  Max (Paniikki, 2008)  useita rooleja (Reviisori, 2009)  Rovasti (Anna Liisa, 2011)  Don Jose (Carmen, (puhenäytelmä) 2013) :  useita rooleja (Vanhan naisen vierailu, 2014)  Improklubi (2015)  Daniel Dareus (Niin kuin taivaassa, 2016)  Heikki, Mielensäpahoittajan poika (Mielensäpahoittajan Suomi, 2017)  Cléante (Luulosairas, 2017)  Sebastian (Myrsky, 2019)  Jean (Neiti Julie, 2019)
Valikoitu rooliluettelo > Muut

Richard kolmas (Richard 3, Circus Maximus, 2006)
Andrei (Euroopan taivaan alla, Tampereen Teatteri, 2011)
Reksu (Kuuma kesä ’85, Pyynikin kesäteatteri, 2012)
Ek (Reinikainen, Tampereen Komediateatteri, 2016)
Eero Kurppa (Puhtaat valkeat lakanat, Tampereen Komediateatteri, 2018)
Aiheesta muualla

Aamulehti: August Strindbergin Neiti Julie on näytelmä, jota katsoessa miehet ja naiset nauravat eri aikaan (31.8.2019) (Arkistoitu – Internet Archive)
Räppäys

Kendrick Lamar on yksi 2010-luvun menestyksekkäimmistä rap-artisteista.
Räppäys (engl. rapping) on riimien rytmillistä artikulointia. Se on yksi hip hop -musiikin keskeisimmistä elementeistä ja olennainen osa hip hop -kulttuuria.[lähde? ]
Kuuluisia räppäreitä ovat muun muassa Tupac Shakur, The Notorious B.I.G., Eazy-E, 50 Cent, Eminem ja Ice Cube. Suomessa tunnetuimpiin rap-artisteihin kuuluvat mm. Cheek, Juno, Altis, Kajo, Elastinen, Iso H, Juju, Pyhimys, Gettomasa ja Kube. Heistä Altis ja Kajo ovat kumpikin kaksinkertaisia räppäyksen suomenmestareita.[lähde? ]
Jotkut arvelevat afroamerikkalaisen rap-kulttuurin olevan yhteydessä Länsi-Afrikan kierteleviin runoilijoihin, griootteihin.
Aiheesta muualla

Kuvia tai muita tiedostoja aiheesta Räppäys Wikimedia Commonsissa
S/S Rotterdam

Hotellilaiva S/S Rotterdam
S/S Rotterdam on vuonna 1958 valmistunut höyrylaiva. Tämä valtamerihöyry kynti meriä vuosituhannen vaihteeseen saakka.
Laivahotelli

Laiva muutettiin kelluvaksi hotelliksi Saksan ja Puolan telakoilla, ja tuotiin sen jälkeen kotisatamaansa Rotterdamiin, Katendrechtin kaupunginosaan. Sen toivottiin virkistävän tätä hieman epämääräistä aluetta. Sinne onkin tullut laivahotellin vanavedessä uusia kauppoja ja ravintoloita. Aluksessa on 257 hotellihuonetta, museo, pari ravintolaa ja teatteri.
Seibun Ikebukuro-linja

Seibun 2000-sarjan juna.
Seibun Ikebukuro-linja (jap. 西武池袋線, Seibu Ikebukuro-sen) on japanilaisen yksityisen rautatiyhtiön Seibun ylläpitämä rautatielinja. Se kulkee Ikebukuron rautatieasemalta Tokion luoteisosasta kaupungin luoteisiin lähikaupunkeihin Saitaman prefektuurissa. Nimellisesti se päättyy Aganon rautatieasemalle Hannōn kaupungissa. Seibun Chichibu-linja eteenpäin Aganon asemalta on käytännössä Ikebukuro-linjan jatke. Linjan pituus Ikebukurosta Aganoon on 57,8 kilometriä.
Chichibu-linjan lisäksi Ikebukuro-linjalla on kolme haaralinjaa: Toshima-linja, Yūrakuchō-linja ja Sayama-linja.
S/S Runeberg

S/S Runeberg oli Helsingin ja Porvoon väliä liikennöinyt siipiratasalus.
Vuoden 1892 haveri Kruunuvuorenselällä

S/S Runeberg törmäsi 8.8.1892 klo 0.40 Kruunuvuorenselällä Porvoosta Helsinkiin matkalla olleseen Ajax-nimiseen alukseen, joka meni törmäyksessä melkein kahtia. Ajaxilla olleista matkustajista 37 menehtyi sekä lisäksi 15-vuotias laivapoika. Ajax upposi ja sen on edelleen paikalla meren pohjassa.
Second unit

Second unit (suom. toinen yksikkö) on elokuvanteossa käytettävä päätyöryhmästä (”first unit”) erillinen kameraryhmä, joka työskentelee ilman päänäyttelijöitä. Second unitilla on oma ohjaaja ja kuvaaja, ja se tuottaa esimerkiksi lähikuvia esineistä, esittelykuvia rakennuksista, taistelukohtausten kuvia sekä kuvia ajoneuvoista liikkeessä silloin, kun ei kuvata ajoneuvon sisään. Second unitin käyttö vähentää tuotantokustannuksia, koska päänäyttelijöiden tai pääohjaajan ja -kuvaajan ei tarvitse olla paikalla kuvausten aikana. Lisäksi se lyhentää tuotantoaikataulua, koska second unit voi kuvata samaan aikaan kuin päätyöryhmä.
Elokuvaohjaaja Peter MacDonaldin mukaan second unitin työskentelyssä on tärkeintä, ettei katsoja pysty erottamaan lopullisessa elokuvassa ohjaus- ja kuvaustyylin perusteella, mitkä kohtaukset on tehty päätyöryhmästä erillään. Suuren budjetin elokuvissa voi olla useita eri kuvausyksikköjä, jotka tuottavat materiaalia jälkituotantoa varten.
Sebestyén Tinódi

István Kiss: Sebesyén Tinódi Lantos, 1979.
Sebestyén Tinódi (k. n. 1557) oli unkarilainen trubaduuri, tunnettu myös nimellä Lantos ("Luutunsoittaja"). Hän syntyi 1500-luvun alkupuolella, opiskeli latinakoulussa, haavoittui pahasti taistelussa turkkilaisia vastaan.
Tinódi toimi muun muassa Budan linnan puolustajan Bálint Törökin (1502–1550) sihteerinä, vaelteli sen jälkeen ympäri maata hoveissa, linnoissa ja taistelutantereilla, rohkaisi maamiehiään laulullaan ja soitollaan sekä kehotti heitä yksimielisyyteen. Perheellistyttyään hän asettui 1548 vakinaisesti asumaan Kassaan. Missä vain sattui tärkeitä sotaisia tai valtiollisia tapahtumia, Tinódi oli läsnä saadakseen niistä tietoja ja ikuistaakseen ne runomuotoisissa "aikakirjoissaan", joita hän esitti laulaen ja soittaen ja julkaisikin useimmat nuotein varustettuina 1554 Kolozsvárissa nimellä Cronica. Runollisina tuotteina ne ovat heikkoja, asiallisen luotettavuutensa vuoksi niiden historiallinen arvo sitä vastoin on suuri. Áron Szilády julkaisi kaikki Tinódin teokset selityksin varustettuina (Régi Magyar Költők Tára. III).
Sebestyén Tinódin tekstejä on teoksessa Unkarin lyyra.
Aiheesta muualla

Kuvia tai muita tiedostoja aiheesta Sebestyén Tinódi Wikimedia Commonsissa
Sebežin piiri

Sebežin piirin sijainti Pihkovan alueen kartalla.
Sebežin piiri (ven. Се́бежский райо́н, Sebežski raion) on paikallinen itsehallintoalue Pihkovan alueella Venäjällä. Alueen lounaisosassa Latvian ja Valko-Venäjän rajalla sijaitsevan piirin pinta-ala on 3 110 neliökilometriä ja asukkaita on 21 674 henkeä (vuonna 2010).
Vuonna 1927 perustetun piirin hallinnollinen keskus on Sebežin kaupunki (6 375 as., koko Sebežin kaupunkikunta 8 354 as.). Muita kaupunkimaisia asutuksia piirissä ovat Idritsa (Идрица, 4 988 as., kaupunkikunta 5 435 as.) ja Sosnovyi Bor (Сосновый Бор, 2 877 as., kaupunkikunta 3 363 as.). Kolmen kaupunkikunnan lisäksi piiriin kuuluu kuusi maalaiskuntaa.
Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie.
Seudulla on mm. sähköteknistä, puunjalostus-, rakennustarvike- ja elintarviketeollisuutta. Maatalous on keskittynyt maidon ja lihan tuotantoon sekä viljan viljelyyn. Tärkeä merkitys on myös liikenteen ja rajanylityspaikkojen tarjoamilla työpaikoilla.
Huomattavin nähtävyys on Sebežin kansallispuisto.
Aiheesta muualla

Sebežin piirin sivusto (Arkistoitu – Internet Archive) (venäjäksi)
Sebežin piirin sivusto (venäjäksi)
Sebežin kansallispuiston sivusto (venäjäksi)
Bežanitsy • 
Dedovitši • 
Dno • 
Krasnogorodsk • 
Kunja • 
Loknja • 
Nevel • 
Novoržev • 
Novosokolnik • 
Opotška • 
Ostrov • 
Outova • 
Palkino • 
Petseri • 
Pihkova • 
Pihkova • 
Pljussa • 
Porhov • 
Puškinskije Gory • 
Pustoška • 
Pytalovo • 
Sebež • 
Strugi Krasnyje • 
Usvjaty • 
Velikije Luki • 
Velikije Luki
Johnston McCulley

| Johnston McCulley> Henkilötiedot |
| --- | --- |
Syntynyt: 2. helmikuuta 1883  Ottawa, Illinois
Kuollut: 23. marraskuuta 1958 (75 vuotta)  Los Angeles, Kalifornia
Kansalaisuus:  yhdysvaltalainen
Ammatti:  kirjailija
Johnston McCulley (2. helmikuuta 1883 – 23. marraskuuta 1958) oli yhdysvaltalainen pulp-kirjailija ja elokuvakäsikirjoittaja, joka tunnetaan Zorron luojana.
Elämäkerta

McCulley työskenteli poliisitoimittajana National Police Gazettelle ja oli Yhdysvaltain armeijan julkisten asioiden upseeri ensimmäisessä maailmansodassa. Hän oli kiinnostunut historiasta ja aloitti kirjailijan uransa tekemällä tarinoita taskukirjoihin ja myöhemmin novelleihin. McCulleyn ensimmäinen suositumpi hahmo oli herrasmiesrikollinen Black Star, jota miljonääri Roger Verbeck-Flagellum ja entinen rikoskumppani Muggs yrittivät saada kiinni. Tarinaa julkaistiin Detective Story Magazine -lehdessä. 1918 hän julkaisi toisen superrikollisen The Spider, joka oli pyörätuolilla liikkuva rikollisjärjestön johtaja. Hahmo käytti psyykkisiäkykyjä rikosten tekemiseen. Vuosi sen jälkeen McCulleyn tunnetuin hahmo sai alkunsa, kun ensimmäinen tarina Zorrosta julkaistiin All-Story Weekly lehdessä. Espanjan Kaliforniassa oikeutta jakava Zorro oli rikkaaseen perheeseen kuuluva Don Diego Vega, joka kaksoisroolillaan pyrkii auttamaan paikallisia asukkaita korruptuneilta virkamiehiltä.
Zorron tarina saavutti suosiota, että siitä julkaistiin mykkäelokuva Zorron merkki 1920. McCulley päätti jatkaa Zorron kirjoittamista, kun hahmon tarkoitus oli alun perin olla vain yhden tarinan mittainen. Menestyksen myötä hän ryhtyi käsikirjoittamaan elokuvia kirjojen ohella aina 1950-luvulle saakka.
Aiheesta muualla

Johnston McCulley Internet Movie Databasessa. (englanniksi)
Räppäävän taksikuskin paluu

| Räppäävän taksikuskin paluu Lossi Turunen |
| --- | --- | --- |

Studioalbumin tiedot
 Äänitetty : 2009
 Julkaistu: 23. huhtikuuta 2009
 Formaatti: CD
 Tyylilaji: rap, huumorimusiikki
 Levy-yhtiö: Rauha Trio
Räppäävän taksikuskin paluu on suomalaisen rap-artisti Lossi Turusen esikoisjulkaisu. Se julkaistiin 23. huhtikuuta 2009 Rauha Trio -levy-yhtiön kautta.
Kappaleet

UG pt 2
Kukanevei
Takasin lämpöön
Seteleist centteihi
Huolii (mukana Nainen)
Mun kämppä
Fiilistely
Keikka metsässä
Kosto Argentiinassa
Paluu
Citimaasturi anthem
Arvostelut

Tuoreet Platat:
Sei Fuwa

| Henkilötiedot |
| --- | --- | --- |
Koko nimi: Sei Fuwa
Syntymäaika: 
Syntymäpaikka: Tokio, Japani
Kansalaisuus:  Japani
Pelipaikka: Maalivahti
Pituus: 175 cm
Junioriseurat
: Wasedan yliopisto
Seurat
| Vuodet | Seura | O (M) |
|  | Waseda WMW |  |
Maajoukkue
| 1936 | Japani |  |
Sei Fuwa (jap. 不破 整) oli japanilainen jalkapalloilija.
Jalkapallomaajoukkue

Fuwa kuului Japanin joukkueeseen kesäolympialaisissa 1936 ja valittiin japanilaisen jalkapalloilun Hall of Fameen vuonna 2016.
Senorbì

| Senorbì (Senorbì) |
| --- | --- |
 Sijainti Etelä-Sardinian maakunnassa
 Senorbì
 Koordinaatit: 39.533°0′0″N, 9.131°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  34,29 km²
Korkeus:  199 m
Väkiluku:  4 897
Aikavyöhyke:  UTC+1
 – Kesäaika:  UTC+2
Postinumero:  09040
Suuntanumero(t):    070
Rekisterikilpi:  SU
 
 http://www.museodomunosta.it/ 
Infobox OKVirheellinen NIMI-arvo: 
Senorbì (sardiksi Senorbì) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 4 897 asukasta (vuonna 2016) ja sen pinta-ala on 34,29 neliökilometriä. Se sijaitsee 199 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Senorbì Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Räpina (kunta)

| Räpina vald |
| --- | --- |
 Räpinan kartano
 lippu:  vaakuna
 Räpinan sijainti Virossa
 Koordinaatit: 58°05′51″N, 27°27′54″E 
Valtio:  Viro
Maakunta:  Põlvamaa
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  265,93 km²
Väkiluku (2010):  5 502
 – Väestötiheys:  20,7 as./km²
 
 www.rapina.ee 
Infobox OKVirheellinen NIMI-arvo: 
Räpina (saks. Reppin) oli kunta Põlvamaan maakunnassa, Viron kaakkoisosassa. Vuoden 2017 kuntauudistuksessa Räpina, Meeksi ja Veriora yhdistettiin uudeksi Räpinan kunnaksi.
Sen asukasluku oli 5 502 (2010), pinta-ala 265,93 neliökilometriä ja asukastiheys 20,7 asukasta neliökilometrillä. Räpinan kunnan keskus oli Räpinan epäitsenäinen kaupunki.
Räpina oli Kangasalan ystävyyskunta.
Väestö

Vuonna 2011 Räpinan kunnassa (Räpinan epäitsenäinen kaupunki mukaan lukien) oli 4 796 asukasta, joista 4 215 (87,9 %) oli virolaisia, 510 (10,6 %) venäläisiä ja 69 (1,4 %) muita kansallisuuksia.
Aiheesta muualla

Kuvia tai muita tiedostoja aiheesta Räpina Wikimedia Commonsissa
Satokaali

| Satokaali |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Brassicales
Heimo::  Ristikukkaiskasvit Brassicaceae
Suku::  Kaalit Brassica
Laji::  rapa
Kaksiosainen nimi
 Brassica rapa  L. 
Infobox OKVirheellinen NIMI-arvo: 
Satokaali (Brassica rapa) on kaalien eli hyötykaalien sukuun kuuluva ristikukkaiskasvilaji. Se on tavallisesti yksi- tai kaksivuotinen ruoho. Laji on tunnettu viljelykasvina.
Alalajeja

peltokaali (B. rapa subsp. campestris)
rypsi (B. rapa subsp. oleifera)
nauris (B. rapa subsp. rapa)
Lajikeryhmiä

Satokaalin vihanneksena viljeltyjen lajikkeiden ryhmiä ovat:
pinaattikiinankaalit (B. rapa Chinensis-Ryhmä) – esimerkiksi pinaattikiinankaali eli "paksoi"
tatsoikaalit (B. rapa Narinosa-Ryhmä)
japaninkaalit (B. rapa Nipposinica-Ryhmä) – esimerkiksi mizuna
sellerikaalit (B. rapa Parachinensis-Ryhmä)
salaattikiinankaalit (B. rapa Pekinensis-Ryhmä) – esimerkiksi kiinankaali
vihannessinapit (B. rapa Perviridis-Ryhmä) – esimerkiksi komatsuna
italiankaalit (B. rapa Ruvo-Ryhmä)
S/S Punkaharju

S/S Punkaharju Savonlinnan satamassa.
S/S Punkaharju Karvalakkiregatassa 2016 lähdössä Savonlinnasta Laukansaareen.
S/S Punkaharju on Savonlinnasta tilausristeilyjä tekevä sisävesihöyrylaiva. Aluksen on suunnitellut Varkauden Lehtoniemen telakalla oppinsa saanut Eemil Kiiveri. Hän piirsi laivan rungon sellaiseksi, että se tarvitsee mahdollisimman pienitehoisen koneen kulkeakseen[lähde? ]. Alus vaurioitui tulipalossa vuonna 1913, jolloin mm. höyrykone vaihdettiin tehokkaammaksi. Alus osallistui sota-aikana evakuointikuljetuksiin. Höyrylaiva S/S Punkaharju siirtyi takaisin Savonlinnaan vuonna 1999. Aluksen Omistaa LP Management Oy.
Tekniset tiedot

Aikaisemmat nimet:  S/S Taimi III (?–1999), S/S Punkaharju, S/S Kerttu (?–1934), S/S Osuuskunta I (1905–?)
Rakennuspaikka: Lypsyniemen telakka, Savonlinna (Eemil Kiiveri)
Rakennusvuosi: 1905/1926
Pituus: 22,5 metriä
Leveys: 4,95 m
Syväys: 2,00 m
Vetoisuus: 74 brt
Koneen tyyppi: Compound-höyrykone
Koneen teho: 92 ihv
Polttoaine: Kevyt polttoöljy
Omistaja: LP Management Oy, 2017 -
Entiset omistajat: Oy Vip Cruise LTD 1999–2016, Hotelli Joensuun Karelia –1999, Martti Sieranta – Vuokralla Punkaharjun Laivat Oy:lle 1982–?, Saimaan Laivamatkat Oy 1967–1982, Höyrylaiva Osakeyhtiö Kerttu 1934–1967, Höyryvenhe Osuuskunta 1905–1934)
Käyttäjä: LP Management Oy
Kotisatama: Savonlinna
Liikennöinti: höyrylaiva S/S Punkaharjun Maisemaristeilyt 1.6.–30.8. Tilausristeilyt Savonlinnasta, tilausliikenteessä etukäteen myydyille ryhmille.
Matkustajia: 75
Varusteet: Ravintola, anniskeluoikeudet, satelliittinavigointijärjestelmä ja sähköiset merikarttaohjelmat
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Aiheesta muualla

http://www.saimaashop.com
Suomen Höyrypursiseura
http://www.savonlinna.fi/museo/nayttelyt/museolaivat (Arkistoitu – Internet Archive)
Seppo Huovila

| Seppo Huovila> Henkilötiedot |
| --- | --- |
Syntynyt: 27. kesäkuuta 1928 Sippola
Kuollut: 24. maaliskuuta 2018 (89 vuotta) Helsinki
Kansalaisuus:  suomalainen
Koulutus ja ura
Tutkinnot:  Helsingin yliopisto (FK 1953, FL 1957, FT 1961)
Instituutti:  Ilmatieteen laitos
Tutkimusalue:  ilmatieteelliset mittauslaitteet ja mittaukset
Seppo Päiviö Huovila (27. kesäkuuta 1928 Sippola – 24. maaliskuuta 2018 Helsinki) oli suomalainen meteorologi ja ilmatieteellisten havaintolaitteiden tutkija, joka toimi Ilmatieteen laitoksen tutkimusprofessorina.
Huovila kirjoitti ylioppilaaksi Inkeroisten yhteiskoulusta 1948. Hän opiskeli Helsingin yliopistossa, josta valmistui filosofian kandidaatiksi (1953), lisensiaatiksi (FL 1957) ja tohtoriksi (FT 1961). Hänen englanninkielinen väitöskirjansa (1960) tarkasteli lämpötilan pienen mittakaavan vaihtelua ja oli otsikoitu Contributions to the measurement and interpretation of small-scale temperature fluctuations. Hän oli Oulun yliopiston geofysiikan dosentti vuosina 1963–1966 ja Helsingin yliopiston meteorologian dosentti 1966–1992.
Työurallaan Huovila toimi jo perusopintovaiheessa Ilmatietellisen keskuslaitoksen radioluotaajana 1950–1953. Sitten hän oli Helsingin yliopiston meteorologian laitoksen laboratorioapulainen 1953 ja tutkimusassistentti 1954–1957, sekä Vaisala Oy:n meteorologi ja fyysikko 1957–. Hän toimi Oulun yliopiston fysiikan virkaatekevä apulaisprofessorina eri otteisiin 1960–1965 ja oli Valtion luonnontieteellisen toimikunnan nuorempi tutkija 1963–1964. Pisimmän työuran hän teki Ilmatieteen laitoksen palveluksessa meteorologina 1966–1971, osastopäällikkönä 1971–1985, ja tutkimusprofessorina 1985–1992.
Huovila teki työvuosinaan opinto-, tutkimus- ja asiantuntijamatkoja lukuisiin maihin.
SIM

SIM tai Sim voi tarkoittaa ainakin seuraavia:
Subscriber Identity Module eli SIM-kortti, matkapuhelimen älykortti
Sim-pelit, Electronic Artsin videopelejä
Singapore Institute of Management
Simon rautatieasema, liikennepaikkalyhenne Sim,  rautatieliikennepaikka Suomessa
SiM, Silence Iz Mine, japanilainen yhtye
Alastair Sim (1900–1976), skotlantilainen näyttelijä
Ben Sim (s. 1985), australialainen maastohiihtäjä
Chea Sim (1932–2015), kambodžalainen Kansanpuolueen poliitikko
Cornelius Sim (1951–2021), bruneilainen katolinen piispa
Dave Sim (s. 1956), kanadalainen sarjakuvien käsikirjoittaja
John Sim (1824–1901), skotlantilainen kasvitieteilijä
Jon Sim (s.  1977), kanadalainen jääkiekkoilija
Sheila Sim (s. 1922), englantilainen näyttelijä
Thomas Robertson Sim (1858–1938), skotlantilainen, mutta paljon eteläisessä Afrikassa vaikuttanut kasvitieteilijä
Sim (1926–2009), ranskalainen koomikko ja käsikirjoittaja
Sim Bhullar (s. 1992), kanadalainen koripalloilija
Sim Iness (1930–1996), yhdysvaltalainen kiekonheittäjä ja olympiavoittaja
Sim Jae-young (s. 1995), eteläkorealainen taekwondoin ja maailmanmestari
Sim Kwon-Ho (s. 1972), eteläkorealainen painija
Sim Snuka, oik. James William Reiher Jr. (s. 1971), yhdysvaltalainen showpainija
Sim Wong Hoo (s. 1955), Creative Technologyn perustaja
Sim, The Sims -pelisarjan hahmoja
Sim Aloo, keisari Palpatinen neuvonantaja elokuvasarjassa Tähtien sota
Sim, kaupunki Tšeljabinskin alueella Venäjällä
Sim, asutuskeskus Permin aluepiirissä Venäjällä
Sim, joki Venäjällä
Sım, Azerbaidžan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SIM”, voi hakea sivunnimihaulla, laajalla sivunnimihaulla tai tekstihaulla.
Seppo Hyyrö

Seppo Juhani Hyyrö (s. 11. heinäkuuta 1936 Mynämäki) on suomalainen matemaatikko. Hän on ollut Oulun yliopiston matematiikan professori 1968–1970 ja Tampereen yliopiston vuodesta 1970. Hänen tutkimusaiheenaan on ollut lukuteoria.